**PROJEKTĒŠANAS UZDEVUMS**

objekta “Ceļu saimniecības dienesta palīgēkas atjaunošana” Brīvības ielā 189, Rīgā, būvprojekta izstrādei un autoruzraudzībai

|  |  |  |
| --- | --- | --- |
| **I** | **OBJEKTA PASŪTĪTĀJS** – RP SIA “Rīgas satiksme”.  **BŪVPROJEKTA IZSTRĀDES NEPIECIEŠAMĪBAS PAMATOJUMS**:  Ceļu saimniecības dienesta palīgēkas atjaunošana, fasāžu siltināšana un inženierkomunikāciju atjaunošana Brīvības ielā 189, Rīgā. | |
| **II** | **ZIŅAS PAR OBJEKTU** | |
| Objekta nosaukums: | Ceļu saimniecības dienesta palīgēkas pārbūve |
| Objekta adrese,  Būvju kadastra apzīmējumi, zemes vienību kadastra apzīmējumi: | Brīvības iela 189, Rīga,  01000260006008,  01000260006 |
| Būvniecības veids: | Atjaunošana |
| Ēkas kopējā platība: | 50.1 m2 |
| Būves grupa: | II grupa |
| Būves galvenais lietošanas veids: | 1274 |
| **III** | **BŪVPROJEKTA DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** | |
| 1. | Pasūtītāja objekta ērtai, drošai un efektīvai ekspluatācijai izstrādāt būvprojektu, paredzot tajā Ceļu saimniecības dienesta palīgēkas (būves tehniskās inventarizācijas lietu skatīt 1.pielikumā) atjaunošanu, fasāžu siltināšanu, nojumes un inženierkomunikāciju atjaunošanu. Mērķis – izstrādāt būvprojektu atbilstoši Projektēšanas uzdevuma, Būvniecības likuma, Ministru kabineta noteikumu un citu būvniecību reglamentējošo normatīvo aktu prasībām, saskaņot/akceptēt Būvniecības informācijas sistēmā (BIS) Rīgas domes Pilsētas attīstības departamentā. | |
| 2. | Būvprojekta robežas – zemes vienība ar kadastra apzīmējumu 01000260006. | |
| 3. | Būvprojekta izstrādātājs (turpmāk – Izstrādātājs) pirms būvprojekta izstrādes veic būves apsekošanu un būves tehnisko apsekošanu atbilstoši Ministru kabineta 30.06.2015. noteikumu Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” un citu spēkā esošo normatīvu aktu prasībām. Izstrādātājs sagatavo tehniskās apsekošanas atzinumu, nepieciešamības gadījumā veic arī būves konstrukciju detalizētu tehnisko izpēti. Apsekošanas mērķis ir noteikt būves atbilstību [Būvniecības likuma](https://likumi.lv/ta/id/258572-buvniecibas-likums) [9.pantā](https://likumi.lv/ta/id/258572-buvniecibas-likums#p9) minētajām būves būtiskajām prasībām, t.sk. novērtēt būves nesošo konstrukciju mehānisko stiprību un stabilitāti, būves lietošanas drošību, inženiertehniskās sistēmas, esošo ugunsdrošības risinājumus.  Tehniskās apsekošanas atzinumā konstatēto bojājumu/defektu novēršanas risinājumus iekļaut būvprojekta sastāvā. Tehniskās apsekošanas atzinuma izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 4. | Izstrādātājs izstrādā būvniecības ieceres dokumentāciju pilnā apjomā, nepieciešamības gadījumā arī būvprojektu minimālā sastāvā un būvprojektu, saņem būvatļauju un visus nepieciešamos saskaņojumos, t.sk. Pasūtītāja un nodrošina būvprojekta akceptēšanu BIS Rīgas domes Pilsētas attīstības departamentā, t.i., saņem atzīmi par projektēšanas nosacījumu izpildi paskaidrojuma rakstā vai būvatļaujā. Būvniecības ieceres dokumentācijas izstrādes laikā, savstarpēji vienojoties ar Pasūtītāju par laiku, organizē būvprojekta izskatīšanu un apspriešanu. Izstrādātājs veic visus nepieciešamos saskaņojumus ar Valsts uzraudzības dienestiem, virszemes un apakšzemes komunikāciju īpašniekiem un zemes īpašniekiem likumā noteiktā kārtībā. | |
| 5. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču nav uzskatāms par izstrādātāju ierobežojošo faktoru attiecīgā būvprojekta izstādei. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 6. | Izstrādātājs nodrošina būvprojekta izstrādei nepieciešamo dokumentu un izejmateriālu saņemšanu, tai skaitā nepieciešamo tehnisko un īpašo noteikumu saņemšanu no attiecīgajām institūcijām. | |
| 7. | Visas inženierizpētes, ja tādas ir nepieciešamas, veic būvprojekta izstrādātājs. Inženierizpētes darbu izmaksas būvprojekta izstrādātājs iekļauj būvprojekta dokumentācijas izstrādes izmaksās. | |
| 8. | Īpašuma tiesību apliecinošos dokumentus RP SIA “Rīgas satiksme” piederošiem zemesgabaliem/ēkām sagatavo Pasūtītājs. | |
| 9. | Būvprojekts jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 10. | Būvprojekta Izstrādātājs veic būvprojekta izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar būvprojekta dokumentācijas izstrādi saistītos uzdevumus, izņemot uzdevumus topogrāfiskās izpētes veikšanai, sedz Izstrādātājs. | |
| 11. | Būvprojektā jāizstrādā visas daļas, kas uzskaitītas būvprojekta sastāvā un jāietver visi detalizētie rasējumi, kas nepieciešami būvobjekta atsevišķo daļu un elementu īstenošanai. | |
| **IV** | **BŪVPROJEKTA SATURS UN NOFORMĒŠANA** | |
| 1. | Būvprojekta saturam jāatbilst vismaz Būvniecības likuma, Aizsargjoslu likuma, Ugunsdrošības un ugunsdzēsības likuma, Enerģētikas likuma, Vides aizsardzības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 28.04.2009. noteikumu Nr.359 “Darba aizsardzības prasības darba vietās”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta 30.06.2015. noteikumu Nr.332 “Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija”, Ministru kabineta 09.06.2015. noteikumu Nr.294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”, Ministru kabineta 30.06.2015. noteikumu Nr.328 “Noteikumi par Latvijas būvnormatīvu LBN 262-15 “Elektroniski sakaru tīkli”, Ministru kabineta 30.06.2015. noteikumu Nr.338 “Noteikumi par Latvijas būvnormatīvu LBN 003-15 “Būvklimatoloģija”, Ministru kabineta 16.06.2015. noteikumu Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”, Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”, Ministru kabineta 03.05.2017. noteikumu Nr.239 “Būvizmaksu noteikšanas kārtība”, Rīgas domes saistošo noteikumu Nr.106 “Rīgas transporta būvju aizsardzības noteikumi”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, Latvijas valsts standarta LVS EN 12831 “Ēku energoefektivitāte. Siltumslodzes projektēšanas aprēķina metode” prasībām. | |
| 2. | Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.  Būvprojektā ietvert šādas daļas:  1. Vispārīgā daļa;  2. Tehniskās apsekošanas atzinums (TAA);  3. Arhitektūras daļa (AR);  4. Būvkonstrukciju daļa (BK) (ja nepieciešams);  5. Ēkai nepieciešamo inženierrisinājumu daļa:  5.1. Elektroapgāde, iekšējā (EL);  5.2. Ūdensapgāde un kanalizācija, iekšējā (UK);  5.3. Apkure, ventilācija, klimata kontroles sistēmas (AVK):  5.3.1. Apkure (AVK-A);  5.3.2. Ventilācija (AVK-V);  5.3.3. Klimata kontroles sistēma (AVK-K);  5.4. Elektronisko sakaru sistēmas (ESS);  5.4.1. Piekļuves kontrole (ESS-PK);  5.4.2. Apsardzes signalizācija (ESS-AS)  5.4.3. Videonovērošana (ESS-VN);  5.8. Ugunsgrēka atklāšanas un trauksmes signalizācijas sistēmas (UATS);  6. Citas daļas, ja tādas nepieciešamas.  7. Ekonomikas daļa:  7.1. Iekārtu, konstrukciju un būvizstrādājumu kopsavilkums (IS);  7.2. Būvdarbu apjomu saraksts (BA);  7.3. Izmaksu aprēķins (T);  8. Darbu organizēšanas projekts (DOP). | |
| 3. | Ja sagatavojot tehniskos risinājumus 2.punktā norādītajām daļām projektēšanas gaitā rodas nepieciešamība pēc vēl kādas citas būvprojekta daļas izstrādes, kas nav minēta 2.punktā, Izstrādātājs nodrošina vai veic šo daļu izstrādi. | |
| 4. | Ja būvprojekta izstrādātājs uzskata, ka saturu ir lietderīgi papildināt, tad, ņemot vērā projektēšanas uzdevuma nosacījumus un tehniskās prasības un pamatojoties uz savu profesionālo un praktisko pieredzi, papildina būvprojekta saturu. | |
| 5. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 6. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **NOSACĪJUMI UN TEHNISKĀS PRASĪBAS BŪVPROJEKTA RISINĀJUMU IZSTRĀDEI** | |
| 1. | **Vispārīgās prasības** | |
| 1.1. Izstrādājot būvprojekta risinājumus, Izstrādātajam jāņem vērā visus Ceļu saimniecības dienesta Brīvības 189 teritorijā (objekta novietnes plānu skatīt 2.pielikumā) iepriekš saskaņoto un spēkā esošo būvprojektu un izstrādes stadijā esošo būvprojektu tehniskos risinājumus. Būvprojektu tehniskiem risinājumiem jābūt savstarpēji saskaņotiem. | |
| 1.2. Izstrādājot būvprojekta risinājumus izmantot ilgtspējīgas būvniecības principus, ievērot zaļā iepirkuma prasības un kritērijus. | |
| 1.3. Pirms projekta izstrādes Izstrādātājam jāveic objekta esošo inženierkomunikāciju detalizēta izpēte un analīze. Objektā paredzēt pilnīgu iekšējo inženiertīklu demontāžu, iekšējo inženiertīklu atjaunošanu, pārbūvi vai jaunu būvniecību. | |
| 1.4. Būvprojektā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. Nodrošināt nepārtrauktu Ceļu dienesta Brīvības iela 189, Rīga, teritorijas objektu svarīgo funkciju darbību visā būvprojekta realizācijas laikā. Nepieciešamības gadījumā paredzēt jaunus pagaidu inženiertīklu pieslēgumus. | |
| 1.5. Energopārvaldības principu ievērošanai paredzēt objektā uzskaites mēraparātu uzstādīšanu energoresursu patēriņa uzskaitei un analīzei. | |
| 1.6. Būvprojektā paredzēt visus nepieciešamos tehniskās ugunsdrošības pasākumus. | |
| 1.7. Nepieciešamības gadījumā, lai nodrošinātu visu projektēšanas uzdevuma nosacījumu izpildi, Izstrādātajam būvprojekta izstrādes laikā izstrādāt un piedāvāt Pasūtītajam racionālu risinājumu, sadalot būvniecības un būvobjekta nodošanu ekspluatācijā pa būves kārtām, norādot kārtu robežas un secību. | |
| 1.8. Būvprojekta risinājumiem ir jābūt racionāliem, funkcionāliem un inženiertehniski pamatotiem. Būvprojekta risinājumu izstrādē ir jāņem vērā pasūtītāja prasības, kas norādītas projektēšanas laikā darba grupas sanāksmēs. | |
| 1.9. Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojekta Izstrādātājam jāskaņo ar Pasūtītāju. | |
| 1.10. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai. | |
| 1.11. Risinājumos jāpiedāvā mūsdienīgus materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Būvprojektā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību. | |
| 1.12. Izstrādātājam jāskaņo būvprojekta risinājumi ar zemesgabalu īpašniekiem normatīvajos aktos noteiktajā kārtībā. | |
| 1.13. Būvprojekta izstrādē ievērot visus Latvijas Republika spēkā esošos LBN normatīvus un LVS EN standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi. | |
| 1.14. Jauno inženierkomunikāciju un to sistēmu aprīkojuma izvēli un to izvietojumu projektēšanas gaitā ir jāsaskaņo ar Pasūtītāju. | |
| 2. | **Prasības AR daļai:**  2.1. Noteikt optimālus, Pasūtītājam izdevīgākus, arhitektoniski funkcionālus un ilgtspējīgus risinājumus. Būvprojektā iekļautie risinājumi ir precizējami un saskaņojami ar Pasūtītāju būvprojekta izstrādes gaitā.  2.2. Paredzēt būves visu ārējo norobežojošo konstrukciju (ārsienas, pamatu cokola daļas, jumta/pārseguma) siltināšanu un jumta seguma nomaiņu.  2.3. Paredzēt būves aizsargapmales un betonēto lieveņu atjaunošanu vai jaunu izbūvi, pamatu cokola sienas jaunas vertikālās hidroizolācijas izveidi.  2.4. Paredzēt būves visu logu, durvju, ārējo un iekšējo palodžu nomaiņu.  2.5. Paredzēt būves lietus ūdens noteku atjaunošanu/pārbūvi. Objekta lietus notekūdeņu novadīšana paredzēta ar iesūcināšanu gruntī.  2.6. Būvju telpās paredzēt iekšējās apdares atjaunošanu, izskatīt iespēju nomainīt sienu iekšējo ģipškartona apšuvumu, kā arī griestiem iekārto griestu sistēmas, atbilstoši telpu nozīmei. Saskaņojot apdares risinājumus ar Pasūtītāju.  2.7. Sagatavot ēkas fasāžu un pieguļošās teritorijas/būvju (saistīto) vizualizācijas 3D, lai Pasūtītājs var akceptēt izvēlētos risinājumus. | |
| 3. | **Prasības BK daļai:**  3.1. Nepieciešamības gadījumā paredzēt ēkas nesošo konstrukciju pastiprināšanas risinājumus.  3.2. Novērst pamatu cokola daļas un fasādes konstruktīvos defektus, mitruma bojājumus, izdrupumus, apaugumus.  3.3. Paredzēt pamatu vertikālās hidroizolācijas atjaunošanu.  3.4. Paredzēt logu, durvju un vārtu pārsedžu atjaunošanu, ja tas ir nepieciešams.  3.5. Visā jumta platībā paredzēt jumta seguma nomaiņu, pirms tam papildinot jumta pārseguma siltumizolāciju līdz biezumam, kas atbilst Latvijas būvnormatīviem; nepieciešamības gadījumā veikt esošā jumta seguma atsegumus, lai izvēlētos tehnoloģiski pareizus risinājumus jumta konstrukcijas izbūvē.  3.6. Ievērot LVS EN 16310 un LVS 1046 standartu prasības tehniskā projekta darba rasējumu stadijai. | |
| 4. | **Prasības ESS daļai:**  **4.1. ESS-AS, PK**  PK sistēmai jābūt savietojamai ar jau esošo PK sistēmu datu bāzes līmenī, veidojot vienotu lietotāju datu bāzi, kas ir integrēta centralizētā uzraudzības un vadības sistēmā Inner Range Integriti. (*saskaņot ar Pasūtītāju precīzu sistēmas izvēli, jo Pasūtītājs 2022.gada 1.ceturksnī veic iepirkumu jaunās sistēmas izbūvē*).  Jāparedz papildus drošības risinājumi – jāpielieto bezkontaktu karšu MF 13.56MHz ISO nolasītāji ar autorizāciju. Šādi risinājumi jāparedz iekļūšanai/izkļūšanai no ēkas.  PK sistēma jāparedz pieslēgt esoša grafiskā programmnodrošinājuma INTG-996901 / Pro Software ar centralizētu uzraudzību un vadību, lai kontrolētu darbinieku plūsmu atbilstoši piekļūšanas kontroles zonējumiem. Izvēlēties kontroles iekārtas ar iebūvēto lokālo atmiņu, nodrošinot sistēmas darbību LAN tīkla bojājuma gadījumos.  Apsardzes signalizācijas sistēmas izveidei ir paredzēta integrēta kontroles sistēma. Šī sistēma sevī ietver apsardzes un piekļuves kontroles sistēmu.  Ēkā un telpās paredzēt signalizācijas kustību detektorus un durvju magnētiskos kontaktus. Apsardzes klaviatūras izvietot koplietošanas gaiteņos nodrošinot kopējās sistēmas darbību. Signalizācijas devējus paredzēt telpās, kur nav plānota 24/7 darbība, noliktavas telpās, tehniskajās telpās. | |
| **4.2. ESS-VN**  Objektā jāparedz iekšējā un ārējā video novērošanas sistēma, sistēmas koncepciju precizēt ar Pasūtītāju būvprojekta izstrādes gaitā. Paredzēt video kameru izvietošanu: ieejas/izejas zonas, koplietošanas gaiteņi, ēkas ārējais perimetrs. | |
| 5. | **Prasības EL daļai:**  5.1.Ēkā ir jāparedz vecās elektroinstalācijas nomaiņa pret jaunu elektroinstalācijas sistēmu. Apgaismes ķermeņu, slēdžu un elektrības rozešu veidu un izvietojumu saskaņot ar Pasūtītāju.  5.2.Vecā apgaismes armatūra ir jānomaina pret jaunu, ekonomisku apgaismojuma armatūru. Paredzēt izmantot tikai energoefektīvus LED tipa gaismas ķermeņus, kā arī inovatīvas, efektīvas un ekoloģiskas apgaismojuma sistēmas, t.sk. automātiskās pielāgošanās dienas gaismai principus – intervālu taimeru, krēslas sensoru uzstādīšanu, kas ļautu samazināt objekta elektroenerģijas patēriņu un izmaksas. Ievērot zaļā iepirkuma prasības un kritērijus. Būvprojektam pievienot apgaismojuma aprēķinus un vizualizāciju Dialux/Optiwin programmā.  5.3.Paredzēt sadalnu, slēdžu un elektrības rozešu nomaiņu. Visām projektējamām sadalnēm jāparedz 20 – 30% jaudas rezerve. Visām iekārtām ir jābūt izvēlētām tā, lai garantētu atbilstošu darbību konkrētos apstākļos saskaņā ar pieslēdzamām jaudām un videi, kurā tās ir uzstādītas. Spēka un apgaismes tīklu izpildīt ar vara kabeļiem. Paredzēts izmantot arī plastmasas caurules kabeļu aizsardzībai no mehāniskiem bojājumiem.  5.4.Veikt objektā projektējamo elektropatērētāju slodzes aprēķinu.  5.5. Nepieciešamā elektroapgādes drošuma sasniegšanai, elektroietaisēm, kurām nav pieļaujamas īslaicīgas standartam atbilstošas sprieguma novirzes, paredzēt uzstādīt nepārtrauktas barošanas avotus (UPS).  5.6. Izstrādāt objekta zemēšanas, potenciālu izlīdzināšanas un pārsprieguma aizsardzības sistēmu tehniskos risinājumus. Noteikt objekta zibensaizsardzības līmeni, ņemot vērā būves raksturlielumus un riska kritērijus, un izvērtēt objekta zibensaizsardzības sistēmas izbūves nepieciešamību. | |
| 6. | **Prasības AVK daļai:**  6.1. Ēkā ir jāparedz vecās apkures, ventilācijas un gaisa kondicionēšanas sistēmu nomaiņa pret jaunām sistēmām.  6.2. Veikt ēkas siltuma bilances aprēķinus, kā arī visus nepieciešamos siltumapgādes sistēmas darbības aprēķinus, sistēmas elementu izvēli, paredzot risinājumus, kas nodrošina normēto telpu temperatūru un gaisa apmaiņu.  6.3. Izvērtēt iespēju nodrošināt automatizēto apkuri un pieplūstoša gaisa atdzesēšanu ēkā, uzstādot gaiss-gaiss siltumsūkņu sistēmu.  6.4. Atsevišķām telpāmparedzēt jaunu sienas elektrisko konvektoru uzstādīšanu, tiem jābūt aprīkotiem ar temoregulatoriem un noslēgarmatūru, jābūt viegli kopjamiem un tīrāmiem.  Sildķermeņu daudzumu un lielumus noteikt pēc aprēķina, bet izvietojumu saskaņot ar Pasūtītāju.  6.5. Veikt visus nepieciešamos ventilācijas sistēmas ražīgumu un darbības režīmu aprēķinus.  6.6. WC telpās nosūci nodrošināt ar jumta tipa ventilatoru. Pieplūde telpās atkarībā no gaisa daudzuma – no blakus telpām, caur virs piekārtiem griestiem iebūvētu savienojošu gaisa vadu, lai nesamazinātu skaņas izolāciju starp telpām vai arī mehāniskās pieplūdes sistēmas. | |
| 7. | **Prasības UK daļai:**  7.1. Paredzēt vecās, nolietotās ūdens un kanalizācijas sistēmas nomaiņu.  7.2. Paredzēt nolietoto santehnisko iekārtu nomaiņu.  7.3. Karstā ūdens sagatavošanai paredzēt elektriskā ūdens sildītāja uzstādīšanu.  7.4. Paredzēt plastmasas cauruļvadu sistēmu gan ūdensvadam, gan kanalizācijai.  7.5. Aukstā ūdens caurules izolēt ar pretkondensāta izolāciju.  7.6. Cauruļvadu sistēmas kontrolei paredzēt revīzijas un piekļuves lūkas. | |
| 8. | **Prasības UATS daļai:** | |
| 8.1. Esošajā pārbūvējamā ēkā jāpapildina automātisko ugunsgrēka atklāšanas un trauksmes signalizācijas sistēmu, kas nodrošina to, ka ugunsgrēka gadījumā, tiek padots trauksmes signāls visā ēkas teritorijā. Signālam ir jābūt dzirdamam pietiekoši skaļi visās ēkas telpās.  8.2. Ugunsgrēka atklāšanas un trauksmes signalizācijas sistēmai (UATS) paredzēt pieslēgumu jau esošajā UATS sistēma – INIM “Smartline 20/04”.  8.3. Automātiskās ugunsgrēka atklāšanas un trauksmes signalizācijas sistēmas projekts un būvdarbi jāizpilda atbilstoši LBN 201-15 un standarta LVS CEN/TS 54-14 „Ugunsgrēka atklāšanas un ugunsgrēka trauksmes sistēmas. 14.daļa” noteikumiem.  8.4. Detektoru izvietošana un daudzums jāaprēķina, pamatojoties uz arhitektūras plāniem un ievērojot EN 54-14 normatīvu prasības. Pārējo papildus iekārtu un materiālu daudzumu precizēt izmantojot automātiskās ugunsgrēka atklāšanas un trauksmes signalizācijas sistēmas izvietojumu un darba shēmas. | |
| 9. | **Prasības DOP daļai** | |
| 9.1. Izstrādāt transporta un gājēju kustības organizācijas shēmu gan būvdarbu procesam, gan ekspluatācijai pēc objekta nodošanas ekspluatācijā. Izstrādāt būvdarbu kalendāro grafiku.  9.2. Izstrādājot būvprojektu, jāņem vērā un būvprojektā jāiekļauj sekojoši nosacījumi:  9.2.1. pārbūves laikā Ceļu saimniecības dienesta teritorijā Brīvības ielā 189, Rīgā jānodrošina patstāvīgo darbinieku nepārtraukts darba process, nedrīkst būt traucēta transportlīdzekļu kustība iebraukšanai;  9.2.2. ēku uz pārbūves laiku jānodrošina ar nepieciešamajiem iekšējiem inženiertīkliem.  9.3. Jānorobežo telpas vai sektori, kuros tiks veikti būvniecības vai remonta darbi, lai nepieļautu putekļainās vides iekļūšanu blakus telpās.  9.4. Nepieciešamības gadījumā paredzēt jaunus pagaidu inženiertīklu pieslēgumus (ūdensapgādi, kanalizāciju, elektroapgādi u.c.). | |
| **VI** | **BŪVPROJEKTA IZSTRĀDES LAIKS UN IESNIEGŠANAS KĀRTĪBA** | |
| 1. | Starpziņojumi:  Ne retāk kā reizi mēnesī Izstrādātājs sniedz Pasūtītājam progresa atskaiti par iepriekšējā mēnesī izpildītajiem darbiem, kurā uzskaita un pielikumā pievieno izstrādāto dokumentāciju (rasējumus, atzinumus, shēmas, aprakstus u.c. dokumentus).  Ne ilgāk kā 2 (divu) mēnešu laikā pēc līguma parakstīšanas, būvprojekta izstrādātājs iesniedz un saskaņo starpziņojumu, kurā iekļauj ne mazāk kā šādu informāciju:   * + - Tehniskās apsekošanas atzinums;     - Tehniskie vai īpašie noteikumi;     - Arhitektūras risinājumi – stāvu plāni, fasādes, vizualizācijas.   Pirms būvprojekta saskaņošanas ar inženierkomunikāciju īpašniekiem, būvprojekta izstrādātājs būvprojekta risinājumus saskaņo ar Pasūtītāju. | |
| 2. | Izstrādātājs iesniedz Pasūtītājam izstrādātu būvprojektu un būvatļauju vai paskaidrojuma rakstu ar Rīgas domes Pilsētas attīstības departamenta izdarītu atzīmi par projektēšanas nosacījumu izpildi ne vēlāk kā **25 (divdesmit piecu)** nedēļu laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības.  Termiņā ir iekļautas visas projektēšanas uzdevumā norādītās un veicamās darbības. Termiņā ir iekļautas visas darbības, kas saistītas ar dokumentācijas saņemšanu un saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju. | |
| 3. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Rīgas domes Pilsētas attīstības departamentā iesniegt Pasūtītājam 2 eksemplāros drukātā formātā un digitālā formātā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā, * visas tāmes *\*.excel* formātā;   visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **AUTORUZRAUDZĪBA** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem. | |
| 3. | Izstrādātājs apņemas veikt autoruzraudzību no brīža, kad būvatļaujā tiek izdarīta atzīme par būvdarbu uzsākšanas nosacījumu izpildi līdz būvdarbu pilnīgai pabeigšanai un objekta pieņemšanai ekspluatācijā. | |
| 4. | Atlīdzība par objekta autoruzraudzības pakalpojumiem tiek iekļauta būvprojekta izstrādes tāmē. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas. | |
| **VIII** | **PIELIKUMI** | |
| 1. | Būves tehniskās inventarizācijas lieta uz 5 lpp. | |
| 2. | Objekta novietnes plāns uz 1 lpp. | |